b'\n_START_ARTICLE_\nH\xc3\xa4r\xc3\xa4nsilm\xc3\xa4 (Lahti)\n_START_SECTION_\nPaikka\n_START_PARAGRAPH_\nH\xc3\xa4r\xc3\xa4nsilm\xc3\xa4lle on voinut aikaisemmin p\xc3\xa4\xc3\xa4st\xc3\xa4 ajamalla Teivaanm\xc3\xa4en kautta, mutta se on estetty nyky\xc3\xa4\xc3\xa4n riippulukolla lukitulla puomilla. Alueelle p\xc3\xa4\xc3\xa4see Lahden stadionin ja Lahden suurhallin v\xc3\xa4lisen alueen pys\xc3\xa4k\xc3\xb6intialueelta pururataa pitkin k\xc3\xa4vellen._NEWLINE_Alueen l\xc3\xa4heisyydess\xc3\xa4 on my\xc3\xb6s Lahden ja Pietarin kaupunkien yst\xc3\xa4vyyspuisto, johon on 1990-luvulla istutettu puuntaimenia, jotka ovat olleet ruohokasvien peitossa. 2009 ruohokasveja on leikattu._NEWLINE_H\xc3\xa4r\xc3\xa4nsilm\xc3\xa4st\xc3\xa4 Lahden suurhallille p\xc3\xa4in kaikkein pienimpien hyppyrim\xc3\xa4kien ja suurhallin v\xc3\xa4lisell\xc3\xa4 alueella on kukkuloita, joilla on Suomen sis\xc3\xa4llissodan Lahden valtauksen aikaisten Lahden rykmentin taisteluhautojen j\xc3\xa4\xc3\xa4nn\xc3\xb6ksi\xc3\xa4.\n_START_SECTION_\nMuuta\n_START_PARAGRAPH_\nSalpaussel\xc3\xa4n koulu k\xc3\xa4ytt\xc3\xa4\xc3\xa4 H\xc3\xa4r\xc3\xa4nsilm\xc3\xa4\xc3\xa4 biologian opetukseen. Siell\xc3\xa4 on runsaasti mm. pieni\xc3\xa4 vesiel\xc3\xa4imi\xc3\xa4 ja hy\xc3\xb6nteisi\xc3\xa4._NEWLINE_H\xc3\xa4r\xc3\xa4nsilm\xc3\xa4st\xc3\xa4 l\xc3\xb6ydettiin 4. lokakuuta 2008 kaksi viikkoa kateissa ollut lahtelaismies hukkuneena. Asiaan ei poliisin mukaan liittynyt rikosta.'